38 % of Americans won’t buy Corona beer due to the coronavirus.
FaktatjekAndreas Søndergaard | 6. marts 2020 kl. 12:36 |  \n\n\n\n\n\n\n\n\n\n\n Print, Mere end hver tredje amerikaner vil ikke længere købe Corona-øl af frygt for coronavirus, skriver flere medier på baggrund af en\xa0amerikansk\xa0undersøgelse.\xa0Men udlægningen er forkert, og undersøgelsen er problematisk., Bemærk: Denne artikel blev udgivet for over en måned siden, , , , , , , 38 procent af amerikanerne vil ikke købe Corona-øl på grund af coronavirus, , , , Der står ingen steder i den undersøgelse, adskillige medier refererer til, at 38 procent af amerikanerne ikke vil købe Corona-øl. I stedet står der, at 38 procent af 737 øldrikkende amerikanere under ingen omstændigheder vil købe Corona-øl, men det betyder ikke, at det kan generaliseres til den samlede befolkning., Der står heller intet om, at den manglende lyst til den mexicanske øl skyldes coronavirus, som flere medier ellers også skriver. Der kan være mange forskellige forklaringer på, at 38 procent af de adspurgte ikke vil købe øllen, eksempelvis at de ikke kan lide den., , Ovre på den anden side af Atlanterhavet er de så bekymrede for coronavirus, at hele 38 procent af amerikanerne "under ingen omstændigheder"\xa0kunne finde på at købe den mexicanske øl Corona., Det skriver\xa0flere\xa0amerikanske\xa0medier, heriblandt\xa0CNN, på baggrund af en undersøgelse foretaget af det amerikanske PR-bureau 5W Public Relations. I Danmark har Berlingske\xa0(her i arkiveret version) refereret undersøgelsen, som også er blevet delt forskellige steder på sociale medier., Men\xa0man kan ikke bruge PR-bureauets undersøgelse\xa0til at konkludere, at\xa0mere end en tredjedel\xa0af amerikanerne ikke vil røre Corona-øl som en konsekvens af coronavirusudbruddet., "Det kan godt være rigtigt, at 38 procent af amerikanerne ikke vil købe Corona-øl, men det ved vi ikke på baggrund af den her undersøgelse," siger\xa0Kim Mannemar Sønderskov,\xa0der\xa0er\xa0professor på Institut for Statskundskab på Aarhus Universitet og forfatter til flere bøger om statistisk analyse., Han bakkes op af\xa0Frederik Hjorth, der er adjunkt på Institut for Statskundskab på Københavns Universitet, hvor han blandt andet forsker\xa0i\xa0amerikansk politik og meningsdannelse., "Man kan ikke på baggrund af det, der står om undersøgelsen, konkludere, at 38 procent af amerikanerne ikke vil købe Corona-øl\xa0som resultat af\xa0coronavirus," siger han., , Problemet er ifølge de to forskere, at det ikke er til at vide, om undersøgelsen er repræsentativ\xa0–\xa0altså dækker en bred del af den amerikanske befolkning\xa0– fordi PR-bureauet ikke giver mange oplysninger om, hvem der har deltaget i undersøgelsen., Når undersøgelsen ikke er repræsentativ, kan man ikke konkludere, at resultaterne står nogenlunde mål med den generelle befolknings holdning til Corona-øl.\xa0Men det har flere medier altså alligevel gjort., "Det er helt tydeligt, at mange mediers udlægning af undersøgelsen har en del tilbage at ønske. De har ikke belæg for påstanden," siger Frederik Hjorth., Men det stopper ikke her.\xa0Nogle\xa0medier begår også den brøler at koble de 38 procent til\xa0coronavirus\xa0specifikt, men det står der intet om i den noget sparsomme pressemeddelelse om undersøgelsen., "Det står sort på hvidt i det, vi ved om den her undersøgelse, at 38 procent af respondenterne ikke vil købe Corona-øl\xa0af enhver årsag. Så det behøver ikke være på grund af\xa0coronavirus. Det kunne eksempelvis være, at de simpelthen bare ikke kan lide smagen," siger Frederik\xa0Hjorth., , I undersøgelsen står også, at blandt de adspurgte personer, der i forvejen drikker Corona-øl, vil kun fire procent nu undlade at drikke den.\xa0Det meget lavere tal er sandsynligvis mere retvisende end de 38 procent,\xa0som mange medier har gengivet., "Det er nok mere præcist end de 38 procent, men vi\xa0ved stadig ikke, om de fire procent, der normalt drikker Corona, er holdt op med det på grund af virussen," siger Kim Mannemar Sønderskov., Men det er ikke kun mediernes gengivelse af undersøgelsen, der er problematisk. Undersøgelsen i sig selv har også mangler., "Både Kim\xa0Mannemar\xa0Sønderskov og Frederik\xa0Hjorth\xa0understreger, at de ikke kan sige med sikkerhed, at undersøgelsen er decideret uholdbar, fordi der er så sparsom information i 5W Public Relations pressemeddelelse. Men det i sig selv er også et faresignal.", "Helt generelt, hvis man laver en meningsmåling, vil jeg mene, man har pligt til at oplyse, hvad man har gjort. For uanset hvad man selv vil bruge den til, kan andre jo samle den op, og derfor bør det altid være gennemskueligt, hvordan data er indsamlet," siger Kim Mannemar Sønderskov., Den betragtning er Frederik Hjort enig i., "Det eneste, der står i pressemeddelelsen, er, at de har spurgt 737 amerikanske øldrikkere over telefon. Det er ikke en kæmpe stikprøve, men det er egentlig sobert nok til at arbejde med. Det er til gengæld betænkeligt, at de ikke har oplyst, hvordan de her respondenter er udtrukket,"\xa0siger han., TjekDet\xa0har spurgt\xa05W Public Relations\xa0om yderligere information om deres undersøgelse. Men PR-bureauet er ikke vendt tilbage på vores henvendelse., , Til gengæld har de reageret på en henvendelse fra det amerikanske faktatjekmedie\xa0Politifact. PR-bureauet oplyser intet om, hvordan de 737 øldrikkere er blevet udtrukket, men de er gået med til at udlevere spørgsmålene, de har stillet. De vil imidlertid ikke udlevere de svar, de har fået., Øldrikkerne\xa0blev\xa0blandt andet spurgt, om Corona-øllen er relateret til\xa0coronavirus, og det spørgsmål blev fulgt op med spørgsmålet, om de i lyset af coronavirus planlægger at stoppe med at drikke øllen. Og den fremgangsmåde er problematisk, påpeger begge danske forskere., "Der bliver i spørgsmålene nærmest indikeret, at det ville være forkert at drikke øllen, så selv om folk måske gerne vil drikke den, kan de føle sig presset til at svare, at de ikke vil, fordi der bliver lagt op til det i spørgsmålene," siger Kim Mannemar Sønderskov, der suppleres af Frederik Hjorth:, "Det er det, man i\xa0surveys\xa0kalder demand\xa0effect, hvor nogle respondenter foranlediges til at svare det, de tror,\xa0at\xa0undersøgelsen ønsker, de skal svare. Det\xa0giver et forkert billede.", Blandt danske medier har Berlingske viderebragt den tvivlsomme amerikanske undersøgelse. I en artikel\xa0skriver dagbladet, at "man blandt andet har spurgt 737 øldrikkende amerikanere ind til deres forbrug af Corona-øl. Her kunne man konkludere, at 38 procent af de adspurgte »under ingen omstændigheder« vil drikke en Corona-øl grundet virusudbruddet.", Chefredaktør på Berlingske, Mette Østergaard, erkender blankt, at undersøgelsen aldrig skulle være nået ud til mediets læsere., "Undersøgelsen er ikke solid nok, så den skulle vi ikke have viderebragt. Så simpelt er det, og den fejl beklager vi naturligvis," siger hun til TjekDet., Mette Østergaard tilføjer, at Berlingske af princip ikke ændrer i brødteksten i deres artikler, så de har i stedet bragt en længere rettelse to steder i artiklen, ligesom rubrik (overskrift, red.) og underrubrik er ændret. De har også lavet en ny artikel, der opridser sagen., Her kan du se, hvordan Berlingskes artikel oprindeligt så ud., , , Adskillige\xa0medier\xa0i\xa0ind-\xa0og\xa0udland\xa0har den seneste tid berettet, at salget af Corona-øl er faldet betragteligt, efter\xa0coronavirusudbruddet\xa0indtraf. Men\xa0ifølge virksomheden bag den mexicanske øl, Constellation Brands, er det ikke tilfældet., Det skriver de i\xa0en pressemeddelelse\xa028. februar., I den står der faktisk, at salget er steget\xa0med fem procent i USA i den seneste fireugers-periode, som sluttede 16.\xa0februar. Derfor ærgrer det\xa0direktør i Constellation Brands, Bill\xa0Newlands, at\xa0budskabet om\xa0det dalende salg\xa0spredes., "Det er ekstremt beklageligt, at den seneste misinformation om\xa0virussens (covid-19, red.) påvirkning af vores virksomhed har cirkuleret\xa0i både traditionelle medier og på sociale medier, uden det er blevet undersøgt eller valideret,"\xa0siger han i pressemeddelelsen\xa0og fortsætter:, "Modsat mange af vores konkurrenter er vores ølsalg næsten udelukkende målrettet det amerikanske marked. Vores virksomhed\xa0har ikke stor tilstedeværelse på internationale markeder som det kinesiske, der har været hårdest ramt af situationen.", Påstanden om det faldende Corona-salg kunne man også læse i Berlingske, og det kalder chefredaktør Mette Østergaard for en klar fejl., "Vi har ikke belæg for at sige, at salget er gået ned på grund af coronavirus. Vi kan se, at aktiekurserne er negativt påvirket, men vi kan ikke sige, at salget er faldet. Så den rubrik (overskrift, red.) har vi ikke dækning for," siger hun til TjekDet., Berlingske har nu ændret artiklens rubrik og underrubrik og bragt en rettelse både i toppen og bunden af artiklen. Du kan se originalartiklen her., , Politiken hævder fejlagtigt, at særligt rige bilister diskriminerer mænd og sorte, , The New York Times\xa0finder\xa0fejlagtigt frem til\xa0“firdobling”\xa0i\xa0racistiske\xa0hadforbrydelser\xa0i Danmark., Der er ting, Pia Kjærsgaard (DF) og jeg selv ikke forstår, fordi vi har den farve, vi har, siger Pernille Skipper (Ø). Udtalelsen kunne sandsynligvis få Pernille Skipper dømt for racisme, hvis ikke hun var folketingsmedlem, siger Lars Boje Mathiesen (NB)., Veganerpartiet\xa0påstår, at Danmark har verdens højeste dødelighed blandt pattegrise.\xa0Men\xa0den udlægning er der ikke dokumentation for, mener to forskere., 19. juni satte svindlere alle sejl til og nærmest bombarderede danske facebookbrugere med en artikel, der stik imod sandheden hævder, at skuespilleren Mads Mikkelsen anbefaler bitcoin-investeringer som "smuthul til velstand"., Prestigious United States media The New York Times erroneously calculated a ‘quadrupling’ of racist hate crimes in Denmark and invented a far-right affiliation of one of the suspects in a sickening murder., En advarsel til kæledyrsejere spreder sig\xa0lige nu\xa0på\xa0sociale\xa0medier\xa0om\xa0en\xa0hundelufter, der\xa0på en gåtur\xa0har\xa0fundet\xa0giftige\xa0pølsestykker.\xa0Advarslen fortæller bare ikke, at pølsestykkerne blev fundet for\xa0over to år\xa0siden i Sverige., Personen\xa0bag videoen har fundet resterne af en årtier gammel nedlagt\xa0losseplads\xa0og hævder nu, at Århus Kommune bortskaffer affald ved at stuve det ind under en vej., Der er heller ikke grund til at bekymre sig for hjortelusen, som\xa0netmedier\xa0fejlagtigt kalder en flyvende flåt., Populært facebookopslag taget helt fejl af, hvad der rent faktisk står i studierne., Adskillige virksomheder får deres navn misbrugt af svindlere, der gennem falske konkurrencer og tilbud forsøger at udnytte underholdningsbranchens genåbning efter coronanedlukningen. Legoland i Billund er seneste offer for fupmagernes forsøg på at snyde godtroende danskere., På sociale medier cirkulerer et billede af en forslået kvinde, der skulle være gennembanket af George Floyd.\xa0Men opslaget savner både\xa0nuancer\xa0og begår en kæmpe brøler., Adskillige facebookbrugere advarer lige nu mod voicemail-svindel fra et britisk nummer. Uanset om man kan koble det britiske nummer til telefonsvindel, er metoden bag reel, og ekspert kalder den for "ulækker"., Facebook- og twitterbrugere i massevis deler statistikker, der viser fordelingen af drab i USA baseret på race. Men tallene stemmer langt fra med officielle tal, og forskere kalder statistikkerne for lodret forkerte., En spøjs\xa0artikel om en ældre mand, der angiveligt har fået en fyreseddel fra den amerikanske supermarkedskæde Walmart blot to timer, efter\xa0han var ansat, spreder sig på sociale medier.\xa0Han fyrede angiveligt en grov joke af om en kunde, men historien er med al sandsynlighed ren fiktion., Politiet underdriver antallet af Black Lives Matter-demonstranter i København, hævder talsperson for bevægelsen Bwalya Sørensen. Men hun sætter sandsynligvis selv antallet af demonstranter alt for højt, viser ekspertanalyser., I en facebookkonkurrence, som filmgiganten Disney tilsyneladende står bag, udloves 200 gratis konti til den kommende streamingtjeneste Disney+. Men opslaget er det rene fup, der intet har med Disney at gøre, og svindlerne bag er blot ude efter godtroende danskeres penge., Efter godt tre år under Mandag Morgens ejerskab bliver Danmarks eneste internationalt certificerede faktatjeksite, TjekDet.dk, nu omdannet til en forening og aktiviteterne udvidet., KOMMENTAR: Aldrig tidligere er Danmark blevet så voldsomt invaderet af international desinformation som under coronapandemien. Oplysningskampagner er ikke nok til at imødegå det vrøvl, folk deler på de sociale platforme., Et\xa0portrætmaleri\xa0af Obama spreder sig på sociale medier,\xa0som en kritik af\xa0at Trump angiveligt nægter at hænge det op\xa0i Det Hvide Hus.\xa0Men\xa0det er slet ikke det maleri af Obama, der skal hænges op i Det Hvide\xa0Hus., Rejsebegrænsningerne mellem Danmark og Sverige debatteres heftigt for tiden, og adskillige både danske og svenske politikere påstår, at smittetrykket for\xa0covid-19 er lavere i Skåne end i\xa0Region Hovedstaden. Men\xa0det er der ikke noget, der tyder på, vurderer flere forskere., Debattør Mary\xa0Consolata\xa0Namagambe\xa0vil have udlændingeministeren til at ændre,\xa0hvad hun mener,\xa0er et\xa0racistisk spørgsmål i indfødsretsprøven. Men spørgsmålet, som debattøren har set sig vred på, stammer slet ikke fra prøven., To forskellige videobidder af episoden, hvor en tankvogn kører mod demonstranter i den amerikanske by Minneapolis, fortæller vidt forskellige historier., Covid-19 er først og fremmest en kredsløbssygdom og kan kureres uden intensivindlæggelser og brug af respiratorer,\xa0påstår\xa0et\xa0opslag, der har floreret i flere europæiske lande., Er du alene og oplever symptomer på et hjerteanfald, skal du hoste kraftigt, kan man læse i et yderst delt\xa0kædebrev. Men det er noget sludder, siger\xa0professor.\xa0Hvis du har symptomer på et\xa0hjerteanfald,\xa0skal\xa0du ikke hoste,\xa0men\xa0bruge tiden på at få hjælp., Billeder af barnebrude toner frem på sociale medier i\xa0opslag, der\xa0udtrykker støtte\xa0til\xa0Inger Støjberg\xa0(V)\xa0i\xa0striden\xa0om adskillelsen af\xa0unge\xa0asylpar. I flere tilfælde\xa0er billederne\xa0dog\xa0taget ud af kontekst., I takt med at samfundet lukker op igen, er adskillige falske konkurrencer og tilbud fyldt med optimisme dukket op på nettet. Danske virksomheder på stribe må ufrivilligt lægge navn til fupnumrene., De danske biografer har nu fået lov til at slå dørene op. Og det fejrer de åbenbart på livet løs med konkurrencer om gratis billetter eller næste uhørte rabatter. Men selv om biografgængerne måske nok synes, der er noget at fejre, så er der en god grund til at se sig for., Flere sociale medier og videotjenester forsøger løbende at fjerne en video\xa0med et interview med den amerikanske virolog Judy Mikovits. Det sker med den begrundelse, at videoen spreder falske påstande om\xa0coronavirussen. Nu turnerer videoen også med danske undertekster., Se flere artikler », Det leverede er beskyttet af dansk lov om ophavsret. Abonnenten må printe en kopi til eget brug. Derudover må hel eller delvis kopiering, anden gengivelse eller videreanvendelse af materialet - herunder elektronisk videredistribution via email - kun ske efter forudgående aftale med Mandag Morgen, Klik her, , TJEKDET.DK BRIEF, Få en email med det ugentlige overblik over vores faktatjek i vores nyhedsbrev TjekDet Brief., Vi udsender hver uge en oversigt over de seneste dages artikler fra TjekDet. Og når en aktuel begivenhed gør det relevant at tippe dig om et faktatjek hurtigere, så gør vi også det.

	Har coronavirus fået 38 procent af amerikanerne til at droppe Corona-øllen? - TjekDet - leveret af Mandag Morgen







